Ouma se reukwaterbotteltjie..vir Godiva | Perdebytjie se nes
Ouma se reukwaterbotteltjie..vir Godiva
November 18, 2013 perdebytjie	39 Kommentaar
Hierdie botteltjie kom al ‘n lang pad….
My Nederlandse ouma het dit as jong vrou present gekry by my oupa.Ek het nooit die voorreg gehad om hierdie twee mense te leer ken nie.Hulle was maar altyd vir my Oupa en Ouma Holland…twee vae figure waarvan ons net vergeelde foto’s gehad het.
My pa was een van vyf kinders en Oupa was ‘n skeepsingenieur en selde tuis.Werkskaarste het my pa laat besluit om groener weivelde in Suid-Afrika te kom soek.Na ‘n skeepsvaart van twee weke,het hy in 1936 in Kaapstad voet aan wal gesit.Dit moes vreeslik gewees het vir sy ouers,want die wêreld was nie daardie tyd so klein soos vandag nie.Hy het nooit weer sy pa gesien nie en slegs eenkeer na vyf-en-twintig jaar vir sy ma gaan kuier..sy is kort daarna oorlede.
Tydens die Tweede Wêreldoorlog het hulle ontsettend swaar gekry en my pa se oudste suster met haar man en dogter(my niggie) het net na die oorlog ook Suid-Afrika toe gekom.Dit was die jaar 1950.As afskeidsgeskenk het Ouma die leë botteltjie vir my niggie gegee.Ons is altwee Ouma se naamgenote.My niggie is 25 jaar ouer as ek en begin ook nou links en regs haar goed weggee.Dis hoe dit toe nou kom dat sy vir my die botteltjie gegee het.
Al is dit miskien nie veel werd nie,is dit my enigste band met ‘n ouma wat ek bitter graag sou wou ken.Dit voel of daar ‘n stuk van my is wat ek nooit sal verstaan nie…hulle sê mos bloed is dikker as water!
Glasbotteltjie met regte goud insetsel en piepklein glasproppie.
Die botteltjie langs sy kissie.Dis pikswart en met fluweel uitgevoer.Dit lyk soos ‘n doodskissie.
Previous PostHelp,Help,Help!Next PostMy oudste en nuutste speelding
39 thoughts on “Ouma se reukwaterbotteltjie..vir Godiva”
November 18, 2013 om 1:19 nm
Ag dis ‘n nice ding – het nog nooit so een in ‘n kis gesien nie!
November 18, 2013 om 2:55 nm
@kompethenry Dis ‘n lelike ou kissie,en as hy toe is,lyk dit bietjie soos ‘n miniatuur doodskissie.
November 19, 2013 om 7:11 vm
‘n sarkofaag om hoop in te laat herleef…
November 18, 2013 om 1:35 nm
Hierdie is vir my jou beste pos ooit, ek is seker biased omdat ek so lief is vir onvervangbare ♡’s skatte soos die.
Jy beskryf dit so raak met jou laaste sin oor ouderdom en weemoed.
Al het jy haar nooit geken nie is daar nou n band tussen julle wat oor die dekades heen strek. Jy het iets fisies tasbaar wat duidelik baie geliefd was deur haar in jou besit. Baie dankie vir die lekkerlees blog.
November 18, 2013 om 2:35 nm
P.s hopelik spoor dit die ander bloggers ook aan om hulle skatte met ons te deel.
November 18, 2013 om 2:57 nm
@ladygodiva Baie dankie vir jou mooi woorde!Ek hoop ook die ander skryf oor hul ou goed.Ons het nou amper sommer ‘n ekstra tema saam met hierdie week se tema!
November 18, 2013 om 3:29 nm
Plesier Perdebytjie, het die inskrywing sommer baie geniet.
Ja ek hoop ook so, alhoewel vintage en antieke items nou nie in almal se smaak val dalk nie.
Ek moet seker ook bydraes by die ander temas doen, so gewoond al die jare om net nou en dan lukrake blog challenges te rig 🙂
November 18, 2013 om 1:38 nm
Oooooo dis so spesiaal
November 18, 2013 om 2:59 nm
@tina10 Dankie vir inloer.Ons het jou gemis!
Net Ek @ cbl1979 sê:
November 18, 2013 om 1:51 nm
O dis so mooi en so spesiaal!
November 18, 2013 om 3:01 nm
@cbl1979 Dis absoluut al wat ek van my ouma het,behalwe ‘n motgevrete teddiebeer wat sy gestuur het toe ek gebore is.Haai,miskien moet ek ‘n foto van hom ook plaas!
November 18, 2013 om 2:32 nm
Sjoe, jy moet dit bewaar vir die nageslag saam met die geskiedenis daarvan
November 18, 2013 om 3:02 nm
@losbek Ek sal dit vir my dogter gee,wat ook ouma se naam het!
Dis ‘n mooi, storie. Jy moet ‘n foto-afskriffie van jou ouma oprol en binne-in jou botteltjie hou as herinnering. Dis die eerste keer dat ek so ‘n klein tassie/boksie vir ‘n parfuumbotteltjie sien. Besonders.
November 18, 2013 om 3:06 nm
@lora2me Dis nou ‘n uitstekende idee!Ek gaan dit sommer hierdie naweek doen en dan die geskiedenis daarby neerskryf.
November 18, 2013 om 7:45 nm
Dit is so spesiaal. En mooi.
November 19, 2013 om 5:28 vm
danie coetzee sê:
November 18, 2013 om 9:21 nm
Mooi storie. Dankie
November 19, 2013 om 5:25 vm
@daniec Dankie vir die lees!
November 19, 2013 om 5:44 vm
Dis sulke goed wat ons maak wat ons is…….Pragtige skrywe!
November 20, 2013 om 5:20 vm
@monicahaddad So het elkeen unieke klein kosbaarhede wat ‘n storie vertel.Dankie vir die lees.
November 19, 2013 om 6:27 nm
Hoe bly sou jou ouma gewees het om te weet dat die botteltjie waardeer en gekoester word!
November 20, 2013 om 5:23 vm
@frandr Ek is so bly om jou hier te sien.Jy is deesdae bietjie skaars!
Ek dink my ouma se hart was bitter seer dat sy nooit drie van haar kleinkinders ontmoet het nie.
November 22, 2013 om 8:03 nm
@perdebytjie Dis lekker om te hoor iemand is bly om my raak te lees! Dit gaan dol…
November 23, 2013 om 4:23 vm
@frandr Wanneer jy rustiger raak moet jy asb kom vertel wat jou so besig gehou het.Ek mis jou oulike skryfgoed.
Terug pieng: Toeka tokkel | Perdebytjie se nes
April 3, 2015 om 8:45 vm
April 3, 2015 om 11:49 vm
Beslis.Dankie dat jy kom lees het…hier diep in my argiewe…die dae toe ek nog by LitNet geblog het.
April 4, 2015 om 7:45 vm
Reblogged this on scrapydotwo and commented:
Voeg dit by Toeka Tokkel se Erfstuk/ke
Baie dankie daarvoor Perdebytjie!
April 4, 2015 om 3:49 nm
Ai dis so lekker om al die ou bloggers hier te sien
April 5, 2015 om 11:16 vm
So iets het inderdaad baie waarde. Ek wens ek het iets oud gehad met so ‘n mooi storie 🙂
April 5, 2015 om 5:14 nm
Dankie dat jy kom lees het,al is dit al ‘n ou blog.
April 6, 2015 om 3:25 nm
April 7, 2015 om 1:29 nm
April 7, 2015 om 8:34 vm
Mooi geskryf. Lekker gelees.
April 7, 2015 om 1:33 nm
Dis lank terug toe ek nog kon skryf..nou ontbreek die inspirasie!
April 7, 2015 om 1:39 nm
Snaaks dat mens soms so deur …. fases gaan.
April 9, 2015 om 5:21 vm
April 9, 2015 om 7:47 vm